ราคามาแล้ว BMW NEW X7 พบตัวเป็นๆ ในงานมอเตอร์โชว์ปลายมีนาคมนี้
BMW Group Thailand เผยนิยามใหม่แห่งความหรูหราในเซกเมนต์รถอเนกประสงค์ขนาดใหญ่ (SAV) สำหรับแฟนๆ ชาวไทย ด้วยการเผยโฉม BMW new X7 M50d ยัดความล้ำสมัยและความคล่องตัวในดีไซน์แปลกใหม่ใหญ่ยักษ์ มิติรถที่กว้างขวาง พร้อมด้วยสมรรถนะจากเครื่องยนต์ดีเซล 3.0 ลิตร พร้อมระบบอัดอากาศเทอร์โบ 4 ตัว ,BMW วางเส้นสายในการออกแบบ new X7 G07 ให้มีความสง่างามสะกดทุกสายตาไล่จากกระจังหน้าไตคู่ทรงแนวตั้งขนาดใหญ่โตมโหระทึก กระจกหน้าอย่างกว้าง ความสูงของรถมากกว่ารถยนต์ตระกูล X ทุกรุ่นของ BMW ไปจนถึงการถ่ายทอดพลังงานในรูปของแรงบิดจากเครื่องยนต์ดีเซลสู่ระบบส่งกำลังซึ่งใช้เกียร์อัตโนมัติขับเคลื่อน 4 ล้อ ZF 8HP แบบ 8 สปีด ทรวดทรงหลังคาที่ลาดยาว ฝาท้ายไฟฟ้าพร้อมพื้นที่เก็บสัมภาระขนาดใหญ่ ตอบโจทย์ความหรูหราของการใช้งานในชีวิตประจำวัน ควบคู่ไปกับเอกลักษณ์ที่พร้อมเปิดมิติใหม่ของยานยนต์อเนกประสงค์แนวเอสยูวี,BMW new X7 xDRIVE M50d น้องใหม่ล่าสุดและใหญ่ที่สุดในตระกูล X จะเปิดตัวสู่สาธารณชนอย่างเป็นทางการ ในงานบางกอก อินเตอร์เนชั่นแนล มอเตอร์โชว์ ครั้งที่ 40 ซึ่งจะจัดขึ้นในวันที่ 27 มีนาคม – 7 เมษายนนี้ ณ ชาเลนเจอร์ 1-3 อิมแพ็ค เมืองทองธานี,คริสเตียน วิดมานน์ ประธาน BMW Group Thailand กล่าวว่า BMW X7 สร้างนิยามใหม่ให้แก่ปรัชญาแห่งการรังสรรค์ความพิเศษในทุกๆ วินาทีของการขับขี่ ทั้งจากความเหนือชั้นและพละกำลังและระบบรองรับอันแข็งแกร่งเฉพาะตัว ถือเป็นที่สุดของยานยนต์ตระกูล X และเป็นรุ่นที่ใหญ่ที่สุดเท่าที่ BMW เคยผลิตอีกด้วย นับเป็นการตอกย้ำมรดกที่สืบทอดกันมาตลอด 100 ปีของ BMW Group กับการเป็นยนตรกรรมพรีเมียมชั้นนำระดับโลก ด้วยเทคโนโลยีของระบบขับเคลื่อนอุปกรณ์อำนวยความสะดวกและระบบความปลอดภัยที่ก้าวล้ำ เป็นการแสดงออกถึงความมุ่งมั่นของ BMW Group ในการพัฒนายนตรกรรมหรู หลังจากการเปิดตัว BMW new Series-8 เมื่อปลายปีที่ผ่านมา,BMW new X7 มาพร้อมขนาดของความกว้างในแบบที่ไม่เคยมีมาก่อน ถือเป็นมาตรฐานใหม่ของรถยนต์ในคลาสนี้ BMW X7 M50d นำเสนออีกก้าวแห่งการขับขี่รถยนต์อเนกประสงค์ จากนวัตกรรม ความหรูหราและความกล้าที่จะแตกต่างให้ได้สัมผัสทั้งที่สุดแห่งความสะดวกสบายและสมรรถนะ,BMW new X7 M50d 2019 จะเริ่มเปิดรับจองในงานบางกอก อินเตอร์เนชั่นแนล มอเตอร์โชว์ 2019 ในราคาจำหน่าย 8,999,000 บาท พร้อมแพ็กเกจ BSI Standard ประกอบด้วยการบริการบำรุงรักษา 3 ปี หรือ 60,000 กม. และการรับประกัน 3 ปีไม่จำกัดระยะทาง สำหรับผู้ที่จองรถระหว่างวันที่ 1 มีนาคม ถึง 30 เมษายน และส่งมอบภายในวันที่ 30 เมษายนศกนี้ เมื่อซื้อแพ็กเกจ BSI Ultimate จะได้รับการขยายระยะเวลาบำรุงรักษาเพิ่มขึ้นโดยไม่เสียค่าใช้จ่าย เป็น 6 ปี หรือ 120,000 กม. และการรับประกันเพิ่มขึ้นเป็น 6 ปี ไม่จำกัดระยะทาง (ยกเว้นรถยนต์ในตระกูล BMW M และ BMW- i)  ,หัวใจสำคัญของ BMW new X7 คือการผสานความสะดวกสบาย คล่องตัว และความหรูหรา สมรรถนะการขับขี่ที่โดดเด่นจากขุมกำลังแบบใหม่ เครื่องยนต์ดีเซล 6 สูบ พร้อมเทคโนโลยี M Performance TwinPower Turbo ที่ส่งพละกำลังสูงสุด 294 กิโลวัตต์ หรือ 400 แรงม้า แรงบิดสูงสุด 760 นิวตันเมตรที่ 2,000 – 3,000 รอบต่อนาที อัตราเร่ง 0-10 กิโลเมตรต่อชั่วโมงใน 5.7 วินาที ความเร็วสูงสุด 250 กิโลเมตรต่อชั่วโมง สมรรถนะของ BMW new X7 M50d สร้างความประทับใจด้วยการบูสต์พลังงานจากชุดอัดอากาศ ซึ่งประกอบด้วยชุดอัดอากาศแบบความดันต่ำ 2 ตัว และแบบความดันสูง 2 ตัว (เทอร์โบ 4 ตัว ทำงานรอบต่ำ 2 ตัว และทำงานรอบสูงอีก 2 ตัว) ทำให้เรียกกำลังได้อย่างรวดเร็วและต่อเนื่อง ทำงานคู่กับเกียร์อัตโนมัติขับเคลื่อน 4 ล้อ Sport Steptronic 8 สปีด ระบบรองรับติดตั้งช่วงล่างแบบถุงลมหรือ Adaptive Air Suspension สามารถปรับระดับความสูงหรือความแข็ง+อ่อนแบบอัตโนมัติ,ระบบขับเคลื่อนสี่ล้อ xDrive เวอร์ชั่นใหม่ล่าสุด พร้อมชุดบังคับเลี้ยวแบบไฟฟ้า ทำให้ผู้ขับสามารถควบคุม BMW new X7 ได้อย่างแม่นยำและง่ายดาย มอบความสะดวกสบายในการขับขี่ทุกสภาพถนน ชูสมรรถนะที่แข็งแกร่งของ SAV เทคโนโลยีแชสซีใหม่ล่าสุด พร้อมระบบควบคุมช่วงล่าง Executive Drive Pro เน้นการควบคุมที่เฉียบคมและปราดเปรียว ครั้งแรกสำหรับรถอเนกประสงค์เอสยูวีขนาดใหญ่ (SAV) ที่มาพร้อมกับท่อไอเสียในสไตล์ M Sport ,แม้จะมีขนาดที่ใหญ่โต แต่ X7 มาพร้อมกับรูปลักษณ์ภายนอกที่ปราดเปรียวและโอ่อ่า เส้นสายการออกแบบนั้นถ่ายทอดออกมามาในสไตล์เอสยูวีทรงกล่องที่คล่องตัว องค์ประกอบของความประณีตและความเรียบง่ายประดับประดาอยู่ทั่วไป มิติตัวถัง ยาว 5,151 มิลลิเมตร กว้าง 2,000 มิลลิเมตร สูง 1,805 มิลลิเมตร ความยาวฐานล้อ 3,105 มิลลิเมตร ระยะห่างล้อหน้า 1,682 มิลลิเมตร ระยะห่างล้อหลัง 1,703 มิลลิเมตร น้ำหนัก 2,320 - 2,460 กิโลกรัม ความจุถังเชื้อเพลิง 80 ลิตร ,กระจังหน้าไตคู่ทรงแนวตั้งขนาดใหญ่ ระบบไฟหน้า BMW Laserlight มีกำลังในการส่องสว่างมากกว่า 600 เมตร พร้อมทำงานด้วยระบบอัตโนมัติในการส่องไฟสูง ลดไฟสูงลงต่ำเมื่อมีรถแล่นสวนทาง สร้างเอกลักษณ์ให้รถยนต์รุ่นนี้ได้เป็นอย่างดี ล้ออัลลอย BMW Individual ขนาด 22 นิ้ว ลาย Y-spoke พร้อมยางแบบสปอร์ตที่มอบการยึดเกาะกับผิวถนนขณะทำความเร็ว ,BMW new X7 M50d มีสีภายนอกให้เลือกด้วยกันทั้งหมด 5 สี คือ,สีดำ Black Sapphire ,สีดำ Carbon Black ,สีขาว Mineral White ,สีน้ำเงิน Phytonic Blue ,สีเทา Arctic Grey Brilliant Effect,ห้องโดยสาร ,ภายในของ BMW new X7 สะท้อนนิยามของความหรูหราสง่างามที่มาบรรจบกับการออกแบบเหนือกาลเวลา ห้องโดยสารที่มีขนาดใหญ่ ออกแบบให้รองรับเบาะนั่งแบบ 3 แถว จุผู้โดยสารได้สูงสุด 7 คน เบาะทุกที่นั่งสามารถปรับได้ด้วยระบบไฟฟ้า มอบความสบายให้กับผู้ขับขี่และผู้โดยสาร เบาะที่นั่งบุด้วยหนังแท้ Merino เนื้อละเอียดจาก BMW Individual ตกแต่งห้องโดยสารด้วยลายไม้สีดำเงา ให้บรรยากาศในสไตล์เรียบหรู,ห้องเก็บสัมภาระท้ายรถมีปริมาตรความจุ 326 ลิตร และเพิ่มได้สูงสุดถึง 750 ลิตร หรือ 2,120 ลิตร เมื่อพับเบาะแถว 3 และแถว 2 ตามลำดับ ,นอกจากนี้ ความหรูหราในห้องโดยสารนั้นยังเสริมด้วยวัสดุตกแต่งผลึกแก้ว CraftedClarity พร้อมชุดไฟ Ambient light ชุดไฟสร้างบรรยากาศภายในห้องโดยสาร เพดานแบบ Panorama glass roof Sky Lounge ที่เพิ่มความโปร่งอย่างโอ่อ่าเหนือระดับ ระบบปรับอากาศอัตโนมัติแบบ 4 โซน พร้อมมอบความปลอดภัยและความสะดวกสบายจากระบบช่วยเหลือผู้ขับขี่ที่ล้ำสมัยต่างๆ เช่น, ระบบ Parking Assistant Plus ,ระบบช่วยเหลือการขับขี่ Driving Assistant,ระบบบันเทิงและเชื่อมต่อใหม่ล่าสุด เช่น ระบบ BMW Live Cockpit Professional พร้อมจอ Control Display ขนาด 12.3 นิ้ว, ระบบ BMW ConnectedDrive เพื่อการเชื่อมต่อ,ระบบ BMW Intelligent Personal Assistant ซึ่งเป็นระบบผู้ช่วยส่วนตัวที่สามารถรับคำสั่งจากเสียงพูดในรูปแบบที่เป็นธรรมชาติมากยิ่งขึ้น,ระบบช่วยนำรถเข้าที่จอดอัตโนมัติ Parking Assistant Plus พร้อม Reversing Assistant,ก้าวสู่อนาคตแห่งรถยนต์ขับเคลื่อนอัตโนมัติ ฟังก์ชั่น Reversing Assistant ซึ่งจะให้ความช่วยเหลือแก่ผู้ขับขี่ขณะถอยจอดหรือถอยออกจากที่แคบอัตโนมัติ ได้อย่างมีประสิทธิภาพเหนือกว่าคู่แข่งอื่นๆ ในเซกเมนต์ โดยฟังก์ชั่น Reversing Assistant นี้ เป็นส่วนหนึ่งของระบบช่วยนำรถเข้าที่จอดอัตโนมัติ Parking Assistant ช่วยให้ผู้ขับขี่สามารถถอยออกจากบริเวณที่มีพื้นที่แคบ เช่น อาคารจอดรถ ทางเลี้ยวเข้า หรือทางตัน ได้อย่างง่ายดายแม้จะมีมุมมองที่จำกัด ซึ่งฟังก์ชั่นดังกล่าวจะจดจำองศาการเลี้ยวของพวงมาลัยขณะขับเข้าไปยังพื้นที่แคบได้เป็นระยะทางไกลสูงสุด 50 เมตร ขณะขับขี่ที่ความเร็วไม่เกิน 35 กิโลเมตรต่อชั่วโมง สามารถเริ่มใช้งานโดยกดปุ่ม Reversing Assistant ขณะจอดนิ่งที่เกียร์ P หลังจากนั้น รถยนต์จะถอยหลังอัตโนมัติตามเส้นทางที่ขับเข้าไปล่าสุด ผู้ขับขี่จะมีหน้าที่เพียงแค่แตะเบรกหรือคันเร่ง โดยความเร็วในการถอยอัตโนมัติจะอยู่ที่ความเร็วสูงสุด 9 กิโลเมตรต่อชั่วโมง ซึ่งระบบจะสามารถจดจำองศาการเลี้ยวภายในระยะ 50 เมตรสุดท้ายไว้ได้เป็นระยะเวลายาวนาน ทำให้ผู้ขับขี่สามารถแม้กระทั่งถอยออกจากที่จอดรถได้แม้จะจอดทิ้งไว้ข้ามคืนหรือเป็นระยะเวลาหลายวัน,ระบบ BMW Intelligent Personal Assistant ติดตั้งมาเป็นส่วนหนึ่งของระบบปฏิบัติการ BMW Operating System 7.0 และทำงานประสานเป็นหนึ่งเดียวกับระบบ BMW Live Cockpit Professional ระบบผู้ช่วยส่วนตัวนี้สามารถรับคำสั่งจากเสียงพูดในรูปแบบที่เป็นธรรมชาติมากยิ่งขึ้นมาพร้อมกับฟังก์ชั่นอันชาญฉลาด สามารถเรียนรู้และจดจำกิจวัตรประจำวันและความชอบส่วนตัวของผู้ขับขี่ได้ ก่อนจะนำมาปรับใช้งานอย่างถูกต้องแม่นยำ หากผู้ขับขี่รู้สึกว่าอุณหภูมิในตัวรถหนาวเกินไป ก็สามารถพูดออกคำสั่งว่า Hey BMW, Im cold เพื่อให้ระบบ BMW Intelligent Personal Assistant ปรับการทำงานของระบบปรับอากาศให้เหมาะสม ทั้งนี้ บีเอ็มดับเบิลยูได้พัฒนาให้ระบบผู้ช่วยส่วนตัวนี้สามารถอัพเกรดเพื่อเพิ่มเติมคุณสมบัติและรูปแบบการเรียนรู้ใหม่ๆ ได้อีกในอนาคต.,Brand BMW,Model X7,Generation X7 (G07),Modification (Engine) M50d (400 Hp) xDrive Steptronic,Doors 5,Power 400 hp/4400 rpm.,Maximum speed 250 km/h,Acceleration 0 - 100 km/h 5.4 sec,Fuel tank volume 80 l,Year of putting into production 2018 year,Coupe type SUV,Length 5151 mm.,Width 2000 mm.,Width including mirrors 2218 mm.,Height 1805 mm.,Wheelbase 3105 mm.,Front track 1682 mm.,Rear (Back) track 1703 mm.,Drag coefficient 0.34,Ride height 221 mm.,Approach angle 25°,Departure angle 22.2°,Ramp angle 19.8°,Front overhang 874 mm.,Rear overhang 1172 mm.,Wading depth 500 mm.,Minimum volume of Luggage (trunk) 326 l,Maximum volume of Luggage (trunk) 2120 l,Position of engine Front, longitudinal,Engine displacement 2993 cm3 ,Torque 760 Nm/2000-3000 rpm.,Fuel System Diesel Commonrail,Turbine Twin-power 4 turbo,Position of cylinders Inline,Number of cylinders 6,Cylinder Bore 84 mm.,Piston Stroke 90 mm.,Compression ratio 16.5,Number of valves per cylinder 4,Engine oil capacity 6.5 l,Fuel Type Diesel,Drive wheel All wheel drive (4x4) BMW new xDRIVE System,Number of Gears (automatic transmission) 8 Steptronic,Front suspension Double wishbone,Rear suspension Multi-link independent,Front brakes Ventilated discs,Rear brakes Ventilated discs,ABS ,Steering type Steering rack,Power steering Electric Steering,Minimum turning circle (turning diameter) 13.0 m,Fuel consumption (economy) - combined 7.0-7.4 l/100 km.,Emission standard EURO VId-TEMP,CO2 emissions 185-193 g/km,Kerb Weight 2460 kg.,Max. weight 3290 kg.,Max. roof load 100 kg.,Permitted trailer load with brakes (12%) 2600 kg.,Permitted trailer load without brakes 750 kg.,Permitted towbar download 140 kg.,Wheel rims size 10J x 22,Tire size 275/40 R22 107Y ,อาคม รวมสุวรรณ,E-Mail ,chang.arcom@thairath.co.th,Facebook ,https://www.facebook.com/chang.arcom,https://www.facebook.com/ARCOM-CHANG-Thairath-Online-525369247505358/
BMW new X7 เอสยูวีหรูแบบ 3 แถว 6 ที่นั่ง เครื่องยนต์ดีเซล 3.0 ลิตร ระบบอัดอากาศเทอร์โบ 4 ตัว ราคา 8,999,000 บาท 
BMW,BMW X7,BMW Group Thailand,อาคม รวมสุวรรณ